Joventut inaugura el programa d'oci alternatiu nocturn ‘Lluna Plena’ per a adolescents
03 d’abril 2019

El pròxim dissabte, 6 d'abril, el departament de Joventut de l'Ajuntament de Sagunt inaugura, al Casal Jove del Port de Sagunt, el programa d'oci alternatiu ‘Lluna Plena’.

La novetat en esta edició és que es tracta d'una modalitat nocturna. No és la primera vegada que, des de Joventut, han intentat programar un ‘Lluna Plena’ de nit i, finalment ho han aconseguit atés que tindrà un horari de 21.30 a 00 hores.

Cal destacar que es tracta d'un programa d'oci alternatiu gratuït per a adolescents majors de 14 anys i que la majoria de les activitats programades seran jocs tradicionals, com futbolí i billar, però també es realitzaran tornejos de videojocs i zona esportiva, amb tenis de taula i bàdminton, a més de concursos d'habilitats i karaoke.

**“Aprofitant el bon oratge i també per donar resposta a les necessitats dels i les adolescents del nostre municipi pel que fa a l'oci públic i alternatiu, hem posat en marxa esta ‘Lluna Plena’ de nit i com a continuïtat a les que estàvem fent de vesprades”,** ha assegurat el regidor delegat de Joventut, Guillermo Sampedro, qui també ha assenyalat que **“la nostra intenció és, si té èxit i la gent jove està interessada, posar en marxa este servici totes les nits dels divendres de maig, amb tallers, concursos i, sobretot, tornejos de jocs de taula i de videojocs”.​**

**![](/media/e4dfwzq2/92-cartel.jpg)**

​

*   [](http://www.facebook.com/sharer.php?u=https://aytosagunto.es/va/actualitat/joventut-inaugura-el-programa-d-oci-alternatiu-nocturn-lluna-plena-per-a-adolescents/ "Facebook")
*   [](http://twitter.com/share?url=https://aytosagunto.es/va/actualitat/joventut-inaugura-el-programa-d-oci-alternatiu-nocturn-lluna-plena-per-a-adolescents/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-inaugura-el-programa-d-oci-alternatiu-nocturn-lluna-plena-per-a-adolescents/ "Linked In")
*   [](mailto:?body=https://aytosagunto.es/va/actualitat/joventut-inaugura-el-programa-d-oci-alternatiu-nocturn-lluna-plena-per-a-adolescents/)